projecte-aina/catalan_government_crawling huggingface dataset:
Per tal de preparar el futur de l'EIC, la Comissió Europea té la intenció d'establir un consell consultiu de l'EIC.
Aquest consell actuarà com a estructura de transició fins el 2021, quan es creï el consell consultiu formal sota la legislació del programa Horizon Europe.
Es preveu que el consell estigui format per 15-20 experts d'alt nivell, procedents de diferents sectors de la innovació.
Actuaran de forma independent en benefici de l'interès públic.
En principi, el consell es reunirà quatre vegades l'any a les instal·lacions de la Comissió a Brussel·les.
Els membres haurien d'estar preparats per assistir a reunions de manera sistemàtica, per contribuir activament a les reunions i debats del grup, per participar en treballs preparatoris abans de les reunions, per examinar i proporcionar comentaris sobre documents en discussió i per fer de ponents sobre temes específics.
S'espera que els membres treballin un màxim de 20 dies per any, dels quals aproximadament la meitat seran lloc al consell i la resta teletreball per a tasques addicionals.
Els interessats han d'enviar la sol·licitud a: [EMAIL]
L'objectiu d'aquesta bases reguladores és establir les bases de la concessió, seguiment i justificació dels ajuts per al desenvolupament de projectes d'investigació, programes estratègics i actuacions de dinamització per a la seva valorització dutes a terme pels organismes d'investigació i de difusió de coneixements.
La finalitat dels ajuts és la de fomentar les activitats de R+D+I amb la finalitat d'incrementar la competitivitat i lideratge internacional de la ciència i tecnologia espanyola a través de:
Això s'articula dintre del Pla Estatal d'Investigació Científica i Tècnica i de Innovació 2017-2020.
Aquest pla permet desenvolupar, finançar i executar les polítiques públiques de l'Administració General de l'Estat en matèria de foment i coordinació de la R+D+I.
El Pla Estatal s'articula a través de quatre programes estatals:
El pressupost s'establirà en funció del cost total de l'activitat finançada i podran cobrir de manera total i parcial l'activitat que s'incentiva.
La data límit per presentar-se es de 20 dies, a partir de la publicació del butlletí oficial de l'Estat (21/03/2019).
Les propostes haurien de centrar-se i aprofundir en la manera d'adquirir, gestionar, compartir, modelar, processar i explotar millor les dades massives utilitzant, si escau, una computació d'alt rendiment per controlar de manera eficaç l'estat de salut de cada pacient, oferir informació global sobre l'estat d'atenció i millorar la qualitat de vida després del tractament del càncer.
Per exemple, sistemes per a la determinació i el seguiment (tenint en compte també les diferències de gènere) dels efectes combinats del tractament del càncer, l'entorn, l'estil de vida i la genètica sobre la qualitat de vida, per determinar què pot causar empitjorament de la qualitat de vida.
Les solucions integrades han d'incloure enfocaments adequats vers els problemes de seguretat i privacitat.
La informació es pot recollir a partir de les fonts tradicionals de dades de salut de noves fonts de dades de salut (aplicacions de salut mòbils) i de dades ambientals.
És important assegurar els aspectes ètics de les dades, la confidencialitat i l'anonimat de la transferència de dades i la participació de les persones que recopilen / codifiquen aquestes dades en el seu anàlisi i interpretació.
La Comissió Europea llança el concurs Horizon Impact Award, un premi dedicat a projectes finançats per la Unió Europea que hagin creat un gran impacte social, dins i fora d'Europa, amb els seus resultats.
El concurs premiarà els resultats més influents i impactants finançats amb fons europeus provinents d' Horizon2020, el programa de recerca i innovació de la UE, i el seu predecessor, el 7è Programa Marc (2007-2013).
Aquest premi té per objectiu mostrar els beneficis socioeconòmics més amplis de la inversió de la UE en recerca i innovació, i permet als beneficiaris mostrar les seves bones pràctiques i assoliments.
Això animarà a altres sol·licitants a utilitzar i gestionar els seus resultats de la millor manera possible.
L'objectiu, doncs, és crear models a seguir i inspirar els beneficiaris del finançament de la investigació i la innovació per maximitzar l'impacte de la seva recerca.
Els criteris d'avaluació es regiran en funció de:
Els cinc guanyadors rebran, cadascun d'ells, 10.000 € i seran convidats a un acte de lliurament de premis, que inclourà un públic seleccionat de representants d'alt nivell i promotors de la innovació en la indústria i el sector públic.
L' Horizon Impact Award proporcionarà als guanyadors una gran visibilitat pública i cobertura als mitjans de comunicació.
La Comissió promocionarà encara més els guanyadors convidant-los a donar testimoniatge en altres esdeveniments importants futurs.
El present estudi pretén identificar oportunitats en termes d'ocupació, creixement, sostenibilitat mediambiental i seguretat energètica mitjançant la inclusió de les tecnologies de l'energia de l'hidrogen en els plans nacionals d'Energia i Clima, calculant al mateix temps l'impacte financer.
L'hidrogen proporciona tant un mecanisme per a la integració sectorial i l'acoblament sectorial, així com l'opció d'emmagatzemar energia a gran escala durant llargs períodes de temps o de transportar-la des de les regions de subministrament als centres de demanda.
Per tant, l'hidrogen és sistèmic i un element imprescindible per assegurar la transició del sistema energètic.
La concentració de l'energia solar tèrmica (CST) és un recurs energètic renovable molt prometedor.
Fins ara, l'aplicació més coneguda era la generació d'electricitat en cicles termodinàmics, però també s'han demostrat altres aplicacions, com ara la producció d'hidrogen i de combustibles solars, el tractament d'aigua i la investigació en materials avançats.
Europa és líder en investigació i desenvolupament d'aquesta tecnologia.
En aquest context, el projecte "Instal·lacions Solars per a l'Espai Europeu de la Recerca (SFERA-III)", finançat pel programa europeu de recerca i innovació Horizon 2020, té la intenció de promoure els principals laboratoris solars europeus en una estructura integrada amb accés a serveis i infraestructures de recerca (RI) d'alta qualitat, per dur a terme investigació experimental centrada amb el CST.
Per aquest motiu, s'obriran 4 convocatòries per proposar projectes, a desenvolupar posteriorment amb un dels centres que formen part de la incitava.
La primera ronda de convocatòries ja està oberta.
SFERA-III proporciona accés a quinze (15) IR, úniques al món, i un total de quaranta-set (47) instal·lacions, que permetran als usuaris acadèmics i industrials realitzar una investigació excel·lent, i qualificar prototips comercials en matèria de:
Per a preguntes tècniques, i abans d'escriure la vostra proposta, heu d'enviar un correu electrònic al gestor d'accés dels proveïdors de serveis d'infraestructura de recerca, consultant la normativa d'accés.
La Comissió destina 750 milions d'euros de finançament per a projectes d'infraestructures energètiques europees amb importants beneficis transfronterers.
Donar suport a la construcció de les infraestructures necessàries contribueix a les prioritats de la Política Energètica de la Comissió per millorar la seguretat energètica, tot donant més opcions als consumidors i estimulant el creixement econòmic i l'ocupació.
Aquestes interconnexions també són essencials perquè les fonts d'energia renovables prosperin, i Europa pugui ser capdavantera en el sector.
El programa de treball CEF Energia del 2019 contribuirà al desenvolupament i la implementació de projectes d'interès comú (PCI) en el sector energètic, en referència a l'electricitat, les xarxes de gas i de diòxid de carboni transfronterers.
Els projectes finançats han d'estar orientats als següents objectius:
Les subvencions de CEF Energy ajudaran a assolir els objectius comuns de la política energètica:
La constitució d'un mercat intern d'energia totalment interconnectat permetrà una descarbonització eficient, afavorint una millor integració de les energies renovables intermitents i contribuint de manera col·lectiva a assolir objectius comunitaris de, almenys, el 32% de la quota d'energia renovable consumida, així com de la reducció interna almenys del 40% de les emissions d'efecte hivernacle al 2030 (respecte a 1990), en línia amb els compromisos internacionals en virtut de l'Acord de París.
Els PCI han de tenir un impacte significatiu en almenys dos països de la UE i han d'augmentar la competitivitat, millorar la seguretat energètica de la UE i contribuir al desenvolupament sostenible i la protecció del medi ambient.
A principis d'abril es durà a terme un Dia Informatiu virtual.
La Fundació Polar Espanyola té prevista la construcció de la base Espanyola d'investigació a l'Àrtic.
Espanya forma part del Consell Àrtic des de 2006 i és l'únic país membre que encara no té construïda aquesta base.
Una de les premisses d'aquest projecte és que tant la tecnologia i materials per al seu disseny, construcció i operativitat siguin de nacionalitat espanyola.
Així, en el projecte podrien participar, totes les empreses de l'estat espanyol que posseeixin tecnologia, productes o serveis i que puguin a través d'aquests, aconseguir una visualització internacional que els permeti la seva exportació, ja que serà un gran aparador d'Espanya.
Les necessitats del projecte són:
Energia: es pretén que les emissions contaminants d'aquesta base siguin nul·les.
Les necessitats energètiques - consum elèctric i la climatització (energies renovables):
Aigua: a les regions polars es concentra el 90% de l'aigua dolça del planeta però a causa de les baixíssimes temperatures d'aquestes latituds, només durant uns quaranta dies a l'any una petita part es liqua.
Els potencials proveïdors que estiguin interessats en la Fundació Polar, poden omplir el formulari d'ICEX (Institut Espanyol de Comerç Exterior).
Aquesta activitat és susceptible de ser cofinançada pel Fons Europeu de Desenvolupament Regional (FEDER).
Aquesta licitació busca que la formació general en línia constitueixi una part integral del procés d'aprenentatge en el Cos Europeu de Solidaritat en el context de les mesures de qualitat i suport.
Els serveis han d'estimular la participació dels candidats registrats en el Cos Europeu de Solidaritat i, eventualment, preparar-los abans de participar en les activitats.
El Cos Europeu de Solidaritat ofereix als joves oportunitats de fàcil accés per a participar en activitats de solidaritat de gran qualitat amb una forta dimensió europea, com a mitjà per contribuir a reforçar la cohesió, la solidaritat, la inclusió social i la democràcia en els països participants.
Estan previstos els següents tipus d'activitats per al Cos Europeu de Solidaritat: activitats solidàries (voluntariat, pràctiques i ocupació), equips de voluntaris, projectes solidaris i activitats per a establir contacte.
La Setmana Europea de la Formació Professional tindrà lloc del 14 al 18 d'octubre.
L'excel·lència en formació professional es pot mostrar mitjançant el reconeixement de persones compromeses, organitzacions i projectes destacats.
La cerimònia de premis suposa el següent:
Les categories van adreçades a grups específics o són tancades.
Entre les obertes hi ha el premi de fotografia Cedefop:
Poden presentar-se equips d'estudiants de formació professional.
Presentaran un projecte fotogràfic de 4 a 5 fotos, amb una descripció de 100 paraules.
Es triaran dos equips que competiran a la cerimònia de premis.
La data límit és el 31 de maig.
Fa 30 anys, la senyora Jacqueline Lastenouse va presentar la seva idea de "Càtedres europees" a l'educació superior.
La seva iniciativa va satisfer la creixent necessitat de donar suport a la investigació sobre integració europea, i fomentar els esforços existents de les universitats en l'ensenyament dels estudis europeus.
Així, va néixer Jean Monnet Action, que porta el nom del primer president de l'òrgan executiu de la Comunitat Europea del Carbó i de l'Acer (CECA), i pioner a la Unió Europea, Jean Monnet (1888 - 1979).
Durant els darrers 30 anys, un nombre impressionant de gairebé 5.000 projectes han contribuït al camp dels estudis d'integració europea.
Actualment, mig milió d'estudiants es beneficien de les accions de Jean Monnet cada any, que ara són presents a 87 països del món.
En commemoració, la Comissió Europea celebra el 30è aniversari de les activitats de Jean Monnet a través d'una sèrie d'esdeveniments i iniciatives a tot el món.
Així mateix, animen als beneficiaris i projectes exitosos d'edicions passades del Jean Monnet posar-se en contacte amb l'organització, i formar part de les jornades participant en conferències, tallers, debats públics i altres activitats relacionades amb estudiants, responsables polítics i la societat civil.
Per participar i crear una activitat, la Comissió Europea ha generat una enquesta disponible per a totes les parts interessades a organitzar esdeveniments sota el paraigua de la temàtica Jean Monnet: 30 anys d'excel·lència en estudis de la UE.
A més, la Comissió ha creat un grup de Facebook on els organitzadors poden compartir els esdeveniments i iniciatives que celebren aquest aniversari a tot el món.
En aquest grup, esteu convidats a:
El 30è aniversari de les accions de Jean Monnet durant el 2019 ofereix una oportunitat per discutir el seu impacte en els estudis europeus arreu del món, però també el seu impacte en la nostra societat.
La Comissió Europea estarà present a l'esdeveniment del 2 de maig a Florència, on es discutirà sobre l'educació i el paper que pot exercir "en l'abordatge del dèficit democràtic, millorant la comprensió dels ciutadans sobre els valors fundacionals de la Unió Europea, la seva història, les seves institucions i els beneficis que això suposa".
Més sobre les Accions Jean Monnet
L'objectiu de les Accions Jean Monnet és fomentar els estudis europeus.
Les accions es troben dins del programa Erasmus+ i es dirigeixen específicament a estudiants, universitats i altres organismes relacionats amb la investigació o la docència, amb dos objectius principals: la millora de la integració europea, i la difusió dels valors europeus dins i fora de les fronteres de la UE.
Tot i que estan dissenyades principalment per a institucions d'educació superior, també hi ha la possibilitat que organitzacions en el camp de la joventut hi participin, per tal d'incrementar l'ocupabilitat i millorar les perspectives de carrera per a joves graduats.
IRSUS ( Innovation Radar Support Service ) obre aquesta convocatòria per ajudar a les startups tecnològiques a arribar al mercat, mitjançant un enfocament europeu, i oferint una xarxa d'experts que oferiran suport gratuït en formació, recaptació de fons, treball en xarxa i promoció.
El suport s'ofereix en forma de:
Desenvolupament de competències empresarials
L'equip d'IRSUS avaluarà les sol·licituds i proporcionarà una resposta de la selecció durant el mes d'abril.
Aquesta convocatòria rep finançament del programa Horizon 2020.
L'objectiu del contracte és el d'analitzar la competitivitat i la innovació industrial mitjançant el desenvolupament de les ciències de la complexitat.
S'haurà d'explorar la complexitat com a mètode novell per a analitzar i realitzar previsions econòmiques basades en les dinàmiques de les tecnologies i el coneixement.
S'hauran d'abordar dues qüestions de rellevància política europea:
Aquest concurs té com a objectiu recopilar tantes perspectives creatives com sigui possible per demostrar que val la pena votar per a Europa, i convida a dissenyadors gràfics, animadors, tipògrafs, il·lustradors, fotògrafs i artistes europeus que viuen a la Unió Europea a utilitzar el llenguatge transnacional del disseny per crear un GIF.
El concurs té el suport del Parlament Europeu i de la DG COMM.
Tots els GIF presentats seran compartits i promocionats a Instagram, Facebook, Twitter i Giphy.
Un jurat molt creatiu format per dissenyadors i experts en comunicació de tota Europa serà nomenat per premiar els tres millors gifs.
Els tres guanyadors seran convidats a Estrasburg al juliol per assistir a la primera sessió del nou Parlament europeu.
El propòsit d'aquest estudi és proporcionar, als serveis de la Comissió Europea, una anàlisi exhaustiva i basada en l'evidència sobre l'impacte de la Iniciativa d'Emprenedoria Social de la Comissió Europea (SBI) sobre el desenvolupament d'empreses socials / economia social, tant a nivell nacional com comunitari.
L'impacte hauria de ser mesurat en relació amb l'objectiu clau de les iniciatives polítiques de la emprenedoria / economia social, crear les condicions propícies per al seu desenvolupament.
Els objectius de la licitació són:
Aquesta licitació està finançada pel programa d'Ocupació i Innovació Social (EaSI) que té per objectiu la promoció d'un alt nivell d'ocupació de qualitat i sostenible, la garantia d'una protecció social adequada i digna, la lluita contra l'exclusió social i la pobresa, i la millora de les condicions de treball.
El projecte APTITUDE ( Agir pour la PrévenTIon Transpyrénéenne de la Dépendance chez les séniors ) desplegarà accions de prevenció de la dependència en persones grans a la regió transfronterera dels Pirineus, mitjançant la Xarxa Transfronterera de l'Envelliment i la Prevenció de la Dependència (RTVPD).
Aquesta xarxa d'experts ha estat creada per tal de promoure la cura, la formació, la recerca i la innovació en gerontologia.
La jornada de presentació ha tingut lloc al Museu de Tortosa, i ha comptat amb la participació de Sergi Blancafort, de la Fundació Salut i Envelliment (UAB), que ha presentat el projecte.
Així mateix, s'ha debatut sobre conceptes bàsics en temàtica d'envelliment saludable i prevenció de la discapacitat, amb la participació Antoni Salvà, director de la Fundació Salut i Envelliment UAB.
També s'ha exposat la implementació del projecte al Baix Ebre i s'ha presentat l'estratègia d'abordatge de la fragilitat del Departament de Salut, del Pla de Prevenció i Atenció a la Cronicitat.
La consellera d'Empresa i Coneixement, Àngels Chacón, va anunciar des de Seül l'inici de dos projectes d'innovació internacional entre empreses catalanes que es desenvoluparan conjuntament amb la principal entitat de R+D de Corea del Sud, el National Research Council of Science and Technology (NST).
S'han donat a conèixer els dos projectes que coordinaran les empreses catalanes COMSA i EVARM –en aquest cas en col·laboració amb Enagás- en l'àmbit de la mobilitat sostenible, que tindran una durada de dos anys i mig i que compten amb el suport d'ACCIÓ –l'agència per a la competitivitat de l'empresa del Departament d'Empresa i Coneixement- a través del programa Nuclis d'R+D Empresarials Internacionals.
Es tracta d'una línia d'ajuts, part dels quals finançats pel programa operatiu FEDER 2014-2020, per a empreses que desenvolupin nous productes o serveis tecnològics que, per la seva naturalesa, acostumen a presentar dificultats tècniques i costos econòmics elevats
El primer projecte és el de l'empresa catalana EVRAM (Sant Boi, Barcelonès), especialitzada en el desenvolupament i aplicació de tecnologies per introduir l'ús de carburants de baix índex de carboni en tot tipus de vehicles.
El consorci entre Catalunya i Corea del Sud investigarà l'ús de l'hidrogen com a combustible per als vehicles terrestres.
El segon projecte, de l'empresa COMSA, desenvoluparà un projecte de cooperació internacional amb el centre tecnològic Korea Railroad Research Institute (KRRI) amb la finalitat de crear un nou tipus de balast – el material que s'utilitza per subjectar les vies dels trens, normalment pedres –, que habitualment és d'origen natural, perquè sigui més sostenible, requereixi menys manteniment i tingui més durabilitat.
Els centres de innovació digital seleccionats rebran tutories i coaching sobre desenvolupament de negocis, finançament i gestió de la innovació.
L'objectiu final és desenvolupar un pla de col·laboració transfronterera basat en l'avaluació dels models de negoci dels centres, sistemes comuns, col·laboracions i estructures de governança.
El programa de coaching començarà amb una reunió de llançament a Roma, els dies 19 i 20 de març de 2019.
La formació es dissenyarà d'acord amb les necessitats dels centres d'innovació seleccionats i es composarà d'una sèrie de webinars, worshops, sessions de tutoria individuals i una plataforma col·laborativa.
Amb aquesta plataforma es pretén fomentar la cooperació entre els centres per crear documentació conjunta, i també que puguin tenir interaccions en persona.
Aquests centre d'innovació digital vetllaran per tal de què les pimes, especialment, recullin els màxims beneficis de la intel·ligència artificial.
Peptomyc S.L., spin-off nascuda del VHIO, ha produït Omomyc, la miniproteïna inhibidora de Myc, i n'ha demostrat l'activitat antitumoral després d'administrar-la per via sanguínia per primera vegada.
L'estudi demostra l'eficàcia d'aquesta miniproteïna en models preclínics de càncer de pulmó no microcític.
L'administració sistèmica per via sanguínia situa Omomyc més a prop de la pràctica clínica, com un fàrmac potencial contra tumors en diferents òrgans i les seves metàstasis.
L'equip investigador està liderat per la Dra.
Laura Soucek, investigadora principal del Grup de Modelització de Teràpies Anti-Tumorals en Ratolí del Vall d'Hebron Institut d'Oncologia (VHIO), professora ICREA i cofundadora i directora executiva de Peptomyc S.L.
Soucek i el seu equip revelen, per primera vegada, que Omomyc pot ser produït com a miniproteïna.
De fet, demostren que la seva administració com a fàrmac antitumoral és una forma alternativa a l'ús com a transgèn fet servir fins ara, ja que és tolerable i eficaç en models de ratolí de càncer de pulmó no microcític.
Aquesta nova estratègia terapèutica avança Omomyc en el seu desenvolupament cap a assajos clínics.
Si no hi ha cap contratemps, està previst que els estudis clínics comencin l'any 2020.
Aquest estudi ha estat possible gràcies a ajudes com la del Worldwide Cancer Research (WCR/AICR), una beca de consolidació de l'European Research Council (ERC), una beca FIS de l'Instituto de Salud Carlos III, la Fundació BBVA i la Fundació FERO, entre altres.
L'Agència Executiva per a les Petites i Mitjanes Empreses (EASME) posa en marxa aquesta licitació per desenvolupar, mantenir i difondre mapes digitals d'alta resolució de la topografia del fons marí europeu.
Així, el projecte haurà de generar un servei web que proporcionarà dades, metadades i productes de dades a través de portals temàtics i la comunicació en aplicacions.
Les tasques a desenvolupar són les següents (i s'apliquen a tots els lots temàtics):
L'EASME té previst concloure 4 quatre contractes de serveis, un per a cada un dels lots temàtics següents: